《二月十四日金子以余将北征携酒言别怀往赋诗》
明代·皇甫汸

江郭携尊酒，花天赠远行。琴宜谢邛邑，裘愧入秦京。

暂寄西园赏，终多南浦情。离怀何以喻，弦管厉清声。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。